Ingrid Wigernæs

Ingrid Wigernæs (1928–2023) var en norsk langrennsløper og trener som representerte Romerikslagets Idrettslag.Kai Korsvoll: Ingrid Wigernæs var en inspirator og motivator for yngre skijenter - Minneord i Aftenposten 19. januar 2024 

Wigernæs vant 10 km i NM på ski, nordiske grener i 1960, 1961 og 1966, 5 km i 1964 og 1965 og var med på Romerikslagets vinnende stafettlag i 1965 og 1966. Hun var med på laget som tok sølv på stafetten i Ski-VM 1966, og deltok under vinter-OL for Norge i 1956 i Cortina d'Ampezzo med 27.-plass på 10 km og i 1964 i Innsbruck med 12.-plass på 10 km og 15.-plass på 5 km.

Wigernæs var en av forgrunnsfigurene under den første suksessrike perioden innen langrenn for damer i Norge. I 1965 og 1966 var hun både løper og trener på landslaget i langrenn for damer og fortsatte som trener frem til 1969, etter at hun la opp som aktiv i 1966. Hun var trener for damene som tok gull på stafetten i 1968 i Grenoble.

 «Jentut’n» 
Wigernæs regnes som opphavet til uttrykket «jentut’n», som er hemsedalsdialekt for «jentene». Ordet ble brukt av Wigernæs da hun omtalte lagvenninnene på stafettlaget i VM i 1966, og senere brukte hun det når hun omtalte landslagsjentene hun trente. «Jentut’n» var først klengenavnet på stafettlaget fra 1966, men senere har ordet blitt flittig brukt som «kjælenavn» på de norske stafettlagene for damer under internasjonale renn og mesterskap. 

I 1966 fremførte hun sangen Jentut'n våre, med tekst og melodi av Vidar Sandbeck, i et TV-program med svenske Lennart Hyland som programleder. Opptredenen ble svært populær, og sangnummeret ble også utgitt på plate.

 Medaljer i norske mesterskap 
Plassering Øvelse ÅrGull  5 km langrenn  1964, 1965Gull  10 km langrenn  1960, 1961, 1966Gull  Stafett  1965, 1966Sølv  5 km langrenn  1963, 1966Sølv  10 km langrenn  1963, 1964Bronse  10 km langrenn  1956, 1957, 1958, 1962, 1965

 Litteratur 




 Referanser 

 Eksterne lenker 

 Ingrid Wigernæs - Store norske leksikon

Kategori:Norske langrennsløpere
Kategori:Norske langrennstrenere
Kategori:Deltakere for Norge under Vinter-OL 1956
Kategori:Langrennsløpere under Vinter-OL 1956
Kategori:Deltakere for Norge under Vinter-OL 1964
Kategori:Langrennsløpere under Vinter-OL 1964
Kategori:Norgesmestere i langrenn
Kategori:Riddere av 1. klasse av St. Olavs Orden
Kategori:Personer fra Hemsedal kommune
Kategori:Deltakere for Norge under Ski-VM 1958
Kategori:Deltakere for Norge under Ski-VM 1966